b'\n_START_ARTICLE_\nRezbareni dragulj\n_START_PARAGRAPH_\nRezbareni dragulj je naziv za manji komad dragog kamenja, naj\xc4\x8de\xc5\xa1\xc4\x87e poludragi kamen, u koji su ugravirani inicijali ili slike, te koji slu\xc5\xbei kao ukras, amulet ili pe\xc4\x8datnjak. Za njega se tako\xc4\x91er koristi izraz gema. U pro\xc5\xa1losti, pogotovo u doba antike, predstavljali su jedan od najluksuznijih, odnosno najdragocjenijih predmeta. U zapadnom svijetu je bilo tradicionalno graviranje samo sa jedne strane, odnosno kori\xc5\xa1tenje tehnike tiska (talijanski: intaglio)._NEWLINE_U anti\xc4\x8dko doba, dragulji su se uglavnom rezbarili struga\xc4\x87im (abrazivnim) pra\xc5\xa1kom od tvrdog kamenja i ru\xc4\x8dnim svrdlom, \xc4\x8desto postavljenom na stroju za tokarenje. budu\xc4\x87i da u to vrijeme nije bilo brusnog papira, crpili su se razni minerali poput korunda (\xc5\xa1mirgla), koji je prema Mohsovoj ljestvici drugi najtvr\xc4\x91i mineral na svijetu. Otok Naksos i istoimena luka bili su najpoznatiji po trgovanju i prijevozu tim mineralom, vrijednom sirovinom za rezbarenje i graviranje. Nema dokaza da su se u antici prilikom graviranja i rezbarenja koristila pove\xc4\x87ala ili objektivi._NEWLINE_Najpoznatiji srednjovjekovni rezbar dragulja bio je Teofil Prezbiter, srednjovjekovni umjetnik i znanstvenik. Draguljari na podru\xc4\x8dju Bizanta koristili su reza\xc4\x8d dragulja s vije o\xc5\xa1trice te su imali bu\xc5\xa1ilicu s kota\xc4\x8di\xc4\x87em, dok su za karolin\xc5\xa1ke renesanse bu\xc5\xa1ilice bile oblika polukruga sa glatkijim o\xc5\xa1tricama. Ta tehnika se kasnije prenijela i u Srednju i Ju\xc5\xbenu Europu, a preuzeli su je i majstori u Sjevernoj Africi. Povr\xc5\xa1inski rez bio je mikroskopski precizan i dobro o\xc4\x8duvan zbog duboke obrade tvrdim kamenom.'